উদাহরণসরূপ বলা যায়, কোন ব্যক্টেরিয়া কেন তাদের বাহকের ক্ষতি করবে, যাদের ওপর তারা বেঁচে থাকার জন্য নির্ভরশীল? কোন কোন ক্ষেত্রে উত্তর সুস্পষ্ট: তারা কাশি বা হাঁচির মতো উপসর্গ তৈরি করে কারণ এগুলো তাদের ছড়িয়ে পড়তে সাহায্য করে। কিন্তু স্ট্রেপ্টোকক্কাস নিউমোনিয়ার ক্ষেত্রে কি বলবো? এ ব্যাক্টেরিয়াটির যেসব স্ট্রেইন বাহকের শ্বাসপথের কোন ক্ষতি না করেই বসে থাকে তারা ইতিমধ্যেই অন্য ব্যক্তিতে ছড়িয়ে যেতে সক্ষম। সে হিসেবে এর শ্বাসতন্ত্রের গভীরে ঝাঁপ দেয়া রোগসৃষ্টিকারী প্রকরণটি আসলে কম ছোঁয়াচে। একই কথা বলা যায় হিমোফিলাস ইনফ্লুয়েঞ্জা ও নাইসেরিয়া মেনিনজাইটিডিস (Neisseria meningitidis) এর ক্ষেত্রেও। এরা মস্তিষ্কের চতুর্পাশে প্রতিরক্ষামূলক পর্দাটি সংক্রমিত করতে পারে। এ কারণে ব্যক্টেরিয়াল মেনিনজাইটিস নামক মৃত্যুঝুঁকিপূর্ণ মস্তিষ্ক-প্রদাহ হতে পারে। এর ফলে ব্যক্টেরিয়াটি কিন্তু নতুন নৌকাতে উঠার কোন আশা ছাড়াই নিজেদের জাহাজটি তলিয়ে দিতে পারে।